### Resumé

I forbindelse med færdiggørelse af byggeriet [adresse], 6 og 8, Vejle har bygherre ansøgt om, at dele af værn på altaner etableres som gennemsigtige.

I byggetilladelsen er projektet godkendt med værn, der ikke er gennemsigtige.

### Sagsfremstilling

Af både forslaget til lokalplanen samt den endelige vedtagne lokalplan fremgår det, af lokalplanens bestemmelser at værn på altaner skal udformes så de ikke er gennemsigtige. Af redegørelsen fremgår, at det er for at undgå indbliksgener mod eksisterende bebyggelse, særligt fra vestvendte altaner på den vestligste bygning med etageboliger og østvendte altaner på den østligste bygning med etageboliger.

Bygherre ansøger om, at altanerne kan være med lukkede værn mod øst og vest, og gennemsigtigt glasværn mod syd.

Altanerne er påmonteret byggeriet og udført som bygherre ønsker. Det er muligt at eftermontere folie, der ikke er gennemsigtigt, i overensstemmelse med byggetilladelsen.

Det er muligt at meddele dispensationen på baggrund af en nabohøring. Vejle Kommune er dog ikke forpligtet til at meddele dispensation. Der er ikke meddelt dispensationer fra lokalplanen  hidtil.

![Figur 1: Etageboliger under opførelse set fra beplantningsbæltet mod vest. Altaner etableret efter bygherres ønske.](data:image/jpeg;base64...)

Figur 1: Etageboliger under opførelse set fra beplantningsbæltet mod vest. Altaner etableret efter bygherres ønske.

![Figur 2: Etageboliger under opførelse - her ses det midterste af de tre punkthuse med etageboliger. Altaner etableret efter bygherres ønske.](data:image/jpeg;base64...)

Figur 2: Etageboliger under opførelse - her ses det midterste af de tre punkthuse med etageboliger. Altaner etableret efter bygherres ønske.

![Figur 3: Etageboliger under opførelse. Forrest i billedet ses det midterste punkthus. I baggrunden ses beplantningsbæltet. Altaner etableret efter bygherres ønske.](data:image/jpeg;base64...)

Figur 3: Etageboliger under opførelse. Forrest i billedet ses det midterste punkthus. I baggrunden ses beplantningsbæltet. Altaner etableret efter bygherres ønske.

![Foto af etageboliger mod vest](data:image/jpeg;base64...)

Figur 4: Boligområdet under opførelse uden altaner på etageboligerne. Foto viser højden på det eksisterende beplantningsbælte mellem de eksisterende boliger vest og den nye bebyggelse.

![Figur 5: Boligområdet under opførelse uden altaner på etageboligerne. Fotos skal illustrere at terrassen på [adresse] ikke kan ses fra etageboligerne.](data:image/jpeg;base64...)

Figur 5: Boligområdet under opførelse uden altaner på etageboligerne. Fotos skal illustrere at terrassen på [adresse] ikke kan ses fra etageboligerne.

#### Endelig vedtagelse af lokalplanforslag og tillæg

I høringsperioden for lokalplanforslaget og forslaget til kommuneplantillægget indkom der 43 indsigelser. Indsigelserne omhandlede primært trafik, etageboliger, indbliksgener, overfladevand/kloak og natur. Ud af de 43 indsigelser var der 3 positive bemærkninger, der hilser den nye bebyggelse velkommen som foreslået. Indsigelserne gav anledning til at Teknisk Udvalg vedtog at:

Delområde 1 - etagebyggeriet mod [adresse] – kan maksimalt bebygges i 4 etager og i en højde på maksimalt 16 meter over terræn (18 meter for tekniske installationer).

I byggefelt I må bebyggelsen maksimalt opføres i 4 etager, dog skal bebyggelsen trappe ned til 3 etager mod vest.
I byggefelt II må bebyggelsen maksimalt opføres i 4 etager, dog skal bebyggelsen trappe ned til 3 etager mod øst eller vest.
I byggefelt III må bebyggelsen maksimalt opføres i 4 etager, dog skal bebyggelsen trappe ned til 3 etager mod øst.

B) Bebyggelsesprocenten i delområde 1 nedskrives forholdsmæssigt som konsekvens af ovenstående, og de etagemeter, der dermed udtages af lokalplanforslaget, kan ikke lægges til i andre delområder.

C) Det nord-sydgående vejstykke i den vestlige del af lokalplanområdet fjernes, så det ikke bliver muligt at køre rundt om bebyggelsen i delområde 2, og der etableres et mindst 3 meter bredt beplantningsbælte mod vest, dvs. mod [adresse].

### Klima og resiliensvurdering

Ingen bemærkninger.

### Sagens videre forløb

Sagen skal alene behandles i Teknisk Udvalg.

### Indstilling Teknik- og Miljødirektøren indstiller

**at** udvalget drøfter om der kan gives dispensation.

### Beslutning

Drøftet.

Udvalget ønsker at dispensationsansøgningen sendes i nabohøring og ønsker at besigtige byggeriet, hvorefter der træffes endelig afgørelse om der gives dispensation.